**Vidar Vang** (født 22. september 1976) er en norsk låtskriver og musiker. Han har utgitt åtte album.

Oppvekst
--------

Vidar Vang vokste opp i Bjerkvik, nord i Nordland, og begynte skrive egne sanger i tenårene.

Musikkarriere
-------------

I 1998 gav Vang ut det selvfinansierte albumet Blue, innspilt i Storø Studio i hjembygda Bjerkvik. Albumet ble solgt på konserter i Nord-Norge. 

Høsten 1999 spilte han inn sin første demo med band, i Hønsehuset studio i Bodø. Demoen ga han og bandet hans innpass på by:Larm i Bergen i 2000, og på talentscenen på Norwegian Wood samme år. 

Høsten 2000 flyttet Vang til Oslo. Her ble han signert på EMI i august 2001. Vidar Vang og bandet hans la ut på sin første norgesturné høsten 2001, før de vinteren 2002 gikk i Juke Joint Studio på Notodden, med Seasick Steve og Cato «Salsa» Thomassen som produsenter for å spille inn debutalbumet.

I september 2002 utkom Rodeo, Vidar Vangs offisielle debutalbum. Rodeo ble nominert til Spellemannprisen i kategorien «Rock» året etter. Singelen Under Six Strings har blitt en av Vangs signaturlåter. 

I 2004 kom oppfølgeren til Rodeo, Stand Up Straight. Vidar Vangs faste band, bestående av barndomskamerater fra Bjerkvik, hadde nå fått navnet The Northern Men. Albumet har et mer pop-preget uttrykk enn *Rodeo.*

På selvtitulerte Vidar Vang, utgitt i 2006, ble Vangs sanger presentert med et mer akustisk, dempet uttrykk. Etter å ha avsluttet samarbeidet med The Northern Men i 2005, var dette første gangen Vang var i studio med nye musikere.

Senere spilte han på klubber og festivaler i Norge og Sverige og varmet opp for både The Waterboys og Madrugada på europaturnéene deres.

I 2010 kom Vangs femte album, Sleepless Songs. Albumet ble produsert av Frode Jacobsen og Alexander Kloster-Jensen. I etterkant av *Sleepless Songs* turnerte Vang igjen med fullt band, med musikerne fra platen, på klubber og festivaler i Norge. Duetten *Love, love, love*, med den amerikanske artisten Tift Merritt, og *10 below*, var singler fra albumet.

På Sidewalk Silhouettes, Vangs sjette album fra 2012, sto stemmen og kassegitaren igjen i fokus.

Diskografi
----------

### Album

* *Blue* (1998)
* *Rodeo* (2002) (også på *limited edition*-vinyl pluss CD med fem bonusspor)
* *Stand Up Straight* (2004)
* *Vidar Vang* (2006)
* *Sleepless Songs* (2010)
* *Sidewalk Silhouettes* (2012)
* *Vårres egen lille krig* (2015)
* *8530 Bjerkvik* (2018)
* *9 Viser* (2018)
* *Mann fra nord* (2019)

**EP-er**

* Vidar Vang & friemann (2001)
* Under Six Strings (2002)

Referanser
----------

1. ↑  «Vidar Vangs hjemmeside». *vidarvang.com*. Besøkt 2. mars 2015.
2. ↑  «Vidar Vang». *rockipedia.no*. Arkivert fra originalen 24. august 2018. Besøkt 28. februar 2015.
3. ↑  Stemland, Tore (1999). *Bodøs pop og rock 1952-99: en foreløpig rapport : oppslagsverk over Bodøs pop & rock relaterte artister og band*. Valnesfjord: Requiem Production. ISBN 8299538300.

Eksterne lenker
---------------

* (no) Offisielt nettsted Rediger på Wikidata

* (en) Vidar Vang – kategori av bilder, video eller lyd på Commons Rediger på Wikidata
* (en) Vidar Vang på Discogs Rediger på Wikidata

* (en) Vidar Vang på MusicBrainz Rediger på Wikidata

* (en) Vidar Vang på Songkick Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI **·** MusicBrainz **·** Discogs
 |